**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№11**

***Решения по Протокол №11/ 23.05.2024 г. от заседание на Общински съвет Иваново, област Русе***

Д Н Е В Е Н Р Е Д

1. Информация за изменение на бюджета на Община Иваново за първото тримесечие на 2024 г.

 Вносител: Георги Миланов – Кмет на Община Иваново

 Докладна записка вх. № 201/ 02.05.2024 г.

2. Одобряване на подробен устройствен план – парцеларен план (ПУП-ПП) за обект: “Tрасе за изграждане на водопровод за захранване на поземлен имот (ПИ) 63.602 по плана на новообразуваните имоти по § 4, с. Красен, община Иваново, област Русе”.

 Вносител: Георги Миланов – Кмет на Община Иваново

 Докладна записка вх. № 202/ 02.05.2024 г.

3. Продажба на поземлен имот с идентификатор 56397.502.1077, по кадастралната карта и кадастралните регистри на с. Пиргово, общ. Иваново, обл. Русе, на собственика на законно построени върху имота сгради.

 Вносител: Георги Миланов – Кмет на Община Иваново

 Докладна записка вх. № 203/ 07.05.2024 г.

4. Приемане на План за действие на Община Иваново за равенство, приобщаване и участие на ромите за периода 2024-2027 година, в изпълнение на Националната стратегия за равенство, приобщаване и участие на ромите 2021-2030 година.

 Вносител: Георги Миланов – Кмет на Община Иваново

 Докладна записка вх. № 205/ 08.05.2024 г.

5. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 208/ 09.05.2024 г.

6. Вземане на решение за определяне на пазарна цена и провеждане на търг с тайно наддаване за продажба на имот №504.319 по плана на новообразуваните имоти по § 4 от ПЗР на ЗСПЗЗ на с. Пиргово, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 209/ 09.05.2024 г.

7. Продажба на поземлен имот с идентификатор 32095.1.536, по кадастралната карта и кадастралните регистри на с. Иваново, общ. Иваново, обл. Русе, на собствениците на законно построени върху имота сгради.

 Вносител: Георги Миланов – Кмет на Община Иваново

 Докладна записка вх. № 210/ 09.05.2024 г.

8. Изменение на Бюджета на Община Иваново и допълване на списъка за капиталови разходи за 2024 г.

 Вносител: Георги Миланов – Кмет на Община Иваново

 Докладна записка вх. № 211/ 09.05.2024 г.

9. Вземане на решение за продажба на моторно превозно средство, собственост на Община Иваново, чрез търг с тайно наддаване съгласно чл. 35, ал.1 от ЗОС, във връзка с чл. 42, ал. 1, т. 1, ал. 2, т. 1 и т. 3 и чл. 68, ал. 1 от Наредба №10 за реда на придобиване, управление и разпореждане с имоти и вещи – общинска собственост.

 Вносител: Георги Миланов – Кмет на Община Иваново

 Докладна записка вх. № 212/ 09.05.2024 г.

10. Одобряване на изменение и допълнение на План-сметката, включваща необходимите разходи по поддържане чистотата на територията на община Иваново за 2024 година.

 Вносител: Георги Миланов – Кмет на Община Иваново

 Докладна записка вх. № 217/ 21.05.2024 г.

11. Даване на съгласие за приемане на дарение на имот находящ се в с. Сваленик, община Иваново, област Русе.

 Вносител: Георги Миланов – Кмет на Община Иваново

 Докладна записка вх. № 218/ 22.05.2024 г.

12. Допълване на списъка за капиталови разходи и изменение на Бюджета на Община Иваново за 2024 г.

 Вносител: Георги Миланов – Кмет на Община Иваново

 Докладна записка вх. № 219/ 22.05.2024 г.

13.Текущи въпроси и питания.

ПО ПЪРВА ТОЧКА с 11 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№112

На основание чл. 21 ал. 1, т. 6, във връзка с чл. 27 ал. 4 и ал. 5 от Закона за местното самоуправление и местната администрация (ЗМСМА) и чл. 125, ал. 4 от ЗПФ, Общински съвет Иваново РЕШИ:

**Приема** Информация за изменение на бюджета на Община Иваново към 31.03.2024 г.

ПО ВТОРА ТОЧКА с 11 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№113

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация (ЗМСМА), чл. 129, ал. 1, във връзка с чл. 110, ал. 1, т. 5 от Закона за устройство на територията (ЗУТ), Общински съвет Иваново РЕШИ:

1. **Одобрява** подробен устройствен план – парцеларен план (ПУП-ПП) за обект: “Tрасе за изграждане на водопровод за захранване на поземлен имот (ПИ) 63.602 по плана на новообразуваните имоти по § 4, с. Красен, община Иваново, област Русе”

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ТРЕТА ТОЧКА с 11 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№114

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на поземлен имот с идентификатор 56397.502.1077, по кадастралната карта и кадастралните регистри на с. Пиргово, общ. Иваново, обл. Русе, одобрени със Заповед № РД-18-14/25.01.2024 г. на ИД на АГКК, с административен адрес: ул. „Дунав“ №98А, с площ 697 кв. м., трайно предназначение на територията: Урбанизирана, начин на трайно ползване: Ниско застрояване (до 10 м.), предишен идентификатор: няма, номер по предходен план: кв. 2, парцел: VIII, при граници поземлени имоти с идентификатори: 56397.502.1076, 56397.502.1526, 56397.193.187, 56397.193.207, 56397.502.1051, предмет на Акт за частна общинска собственост №2667/08.04.2024 г., вписан в СВ-Русе с вх. рег. № 4387/15.04.2024 г., под №33, том 11, дело №2195, ДВР 4310, на собственика на законно построените върху имота жилищна сграда и гараж.

**2.** На основание чл. 41, ал. 2 от ЗОС **определя** продажна цена на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оценители в България в размер на **10 030,00 лв. (десет хиляди и тридесет лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ЧЕТВЪРТА ТОЧКА с 11 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№115

На основание чл. 21, ал. 1, т. 12 и ал. 2, във връзка с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

**ПРИЕМА** План за действие на Община Иваново за равенство, приобщаване и участие на ромите за периода 2024-2027 година, в изпълнение на Националната стратегия за равенство, приобщаване и участие на ромите 2021-2030 година.

ПО ПЕТА ТОЧКА с 11 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№116

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1.** **Дава съгласие** за обявяване на публичен търг за продажба на поземлен имот (ПИ) с идентификатор **84049.502.35** по кадастралната карта и кадастралните регистри на с. Щръклево, общ. Иваново, обл. Русе, одобрени със Заповед № РД-18-13/25.01.2024 г. на Изпълнителен директор на АГКК, с административен адрес: ул. „Петрохан“ №52, с площ 893 кв. м., трайно предназначение на територията: Урбанизирана, начин на трайно ползване: Ниско застрояване (до 10 м.), предишен идентификатор: няма, номер по предходен план: 35, кв. 146, при граници поземлени имоти с идентификатори: 84049.502.2713, 84049.502.2714, 84049.502.34, 84049.502.33, предмет на Акт за частна общинска собственост (АЧОС) №2656/29.03.2024 г., вписан в СВ-Русе с вх. рег. №4087/08.04.2024 г., под №85, том 10, дело №2033, ДВР 4014.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **13 150,00 лв. (тринадесет хиляди сто и петдесет лева)** без ДДС, която се приема за начална цена при провеждане на публичния търг за продажба на имота.

**3.** **Определя** вида на търга – с тайно наддаване по чл. 72 от НРПУРИВОбС.

**4.** **Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**5. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2024 г.

**6.** **Възлага** на Кмета на Общината след влизане в сила на решението да предприеме необходимите действия по изпълнението му.

ПО ШЕСТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№117

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба недвижим имот – частна общинска собственост, представляващ имот №504.319 по плана на новообразуваните имоти по § 4, от ПЗР на ЗСПЗЗ, с. Пиргово, общ. Иваново, обл. Русе, одобрен със Заповед № 9500-361/30.06.2008 г. на Областен управител на област Русе, с площ 787 кв. м., с начин на трайно ползване: Вилни зони. Имотът е земя по „Параграф 4“ – застроен., при граници и съседи: имот №56397.504.320 – Параграф 4, имот №56397.504.323 – улица, имот №56397.504.331 – улица, имот №56397.504.318 – Параграф 4, имот №56397.504.317 – Параграф 4. За имота е съставен Акт за частна общинска собственост №2579/25.10.2023 г., вписан в СВ-Русе с вх. рег. №13328/02.11.2023 г., Акт №160, том 36, дело №7322, ДВР 12958.

**2**. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България, в размер на **3 430,00 (три хиляди четиристотин и тридесет лева)** без ДДС, която се приема за начална цена при провеждане на публичния търг за продажба на имота.

**3. Определя** вида на търга – с тайно наддаване по чл. 72 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

**5.** **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2024 г.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО СЕДМА ТОЧКА с 11 гласа “за”, 0 гласа “против” и 1 глас “въздържал се”, Общинският съвет прие

Р Е Ш Е Н И Е

№118

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, Общински съвет Иваново РЕШИ:

**1. Дава съгласие** да бъде извършена продажба на поземлен имот (ПИ) с идентификатор **32095.1.536** по кадастралната карта и кадастралните регистри на с. Иваново, общ. Иваново, обл. Русе, одобрени със Заповед № РД-18-89/18.12.2009 г. на Изпълнителен директор на АГКК, с административен адрес: ул. „Хан Крум“ №12, с площ 782 кв. м., трайно предназначение на територията: Урбанизирана, начин на трайно ползване: Ниско застрояване (до 10 м.), предишен идентификатор: няма, номер по предходен план: кв. 33, парцел: V-общ. при граници поземлени имоти с идентификатори: 32095.1.535, 32095.502.3, 32095.502.4, 32095.1.537, 32095.1.815, предмет на Акт за частна общинска собственост (АЧОС) №2652/22.03.2024 г., вписан в СВ-Русе с вх. рег. №4089/08.04.2024 г., под №78, том 10, дело №2031, ДВР 4009, на собствениците на законно построените върху имота жилищна сграда и гараж.

**2.** На основание чл. 41, ал. 2 от ЗОС **определя** продажна цена на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оценители в България в размер на **10 400,00 лв. (десет хиляди и четиристотин лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Иваново, общ. Иваново, обл. Русе.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ОСМА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№119

На основание чл. 21 ал. 1, т. 6 и т. 8 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА) и чл. 124, ал. 1 и ал. 2, предл. първо и чл. 127, ал. 1 от Закона за публичните финанси (ЗПФ), Общински съвет Иваново РЕШИ:

**I. Извършва корекции по дейности и функции на Бюджета на Община Иваново за 2024 г., както следва:**

1. Функция „Жилищното строителство, благоустройство, комунално стопанство и опазване на околната среда“

Дейност 623 „Чистота“

§ 1020 Разходи за външни услуги - 410 520 лв.

§ 5204 Придобиване на транспортни средства + 329 520 лв.

§ 5203 Придобиване на друго оборудване, машини и съоръжения

 + 81 000 лв.

Дейност 629 „Други дейности по опазване на околната среда“ – Кметство Сваленик

§ 5204 Придобиване на транспортни средства + 12 000 лв.

2. Функция „Култура, спорт, почивни дейности и религиозно дело“

 Дейност 762 „Субсидии и други разходи по религиозно дело“

§ 5202 Придобиване на сгради + 41 000 лв.

3. Функция „Разходи некласифицирани в другите функции“

§ 0098 Резерв - 53 000 лв.

**II. Допълва списъка за капиталови разходи за 2024 г. както следва:**

|  |  |  |  |  |  |
| --- | --- | --- | --- | --- | --- |
| ДЕЙНОСТ | Наименование на обектите | Приет бюджет  | Коригиран бюджет | В т.ч. по източници на финансиране |  |
| Целева субсидия | Преходен остатък | Други целеви средства | Собственисредства | Средства от отчисления | Разлика |
|  | **Функция „Жилищното строителство, благоустройство, комунално стопанство и опазване на околната среда“** | **0** | **422520** | **0** | **0** | **0** | **12000** | **410520** | **+422520** |
| 623 | Трактори с двуосни ремаркета- 2 броя | 0 | 329520 | 0 | 0 | 0 | 0 | 329520 | +329520 |
| 623 | Контейнери за строителни отпадъци 7 куб.м. – 25 броя | 0 | 81000 | 0 | 0 | 0 | 0 | 81000 | +81000 |
|  |  |  |  |  |  |  |  |  |  |
| 629 | Самоходно шаси | 0 | 12000 | 0 | 0 | 0 | 12000 | 0 | +12000 |
|  | **Функция „Култура, спорт, почивни дейности и религиозно дело“** | **0** | **41000** | **0** | **0** | **0** | **41000** | **0** | **+41000** |
| 762 | Придобиване на сграда- параклис | 0 | 41000 |  |  |  | 41000 |  | +41000 |
|  |  |  |  |  |  |  |  |  |  |

ПО ДЕВЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№120

На основание чл. 21, ал. 1, т.8 и ал.2, във връзка с чл. 27, ал. 4 и ал. 5 от ЗМСМА, чл. 35, ал.1 от Закона за общинската собственост и чл. 42, ал. 1, т. 1, ал. 2, т.1, т. 2 и т.3 от Наредба 10 за реда на придобиване, управление и разпореждане с имоти и вещи- общинска собственост, Общински съвет Иваново РЕШИ:

1.Общински съвет Иваново **дава съгласие** за продажба на моторно превозно средство **самоходно шаси с рег. номер Р 3987 ЕХ, РАМА №463080, марка: Т 16М,** **дизел, цвят: червен** чрез публичен търг с тайно наддаване.

2. **Одобрява** пазарната оценка на автомобила, изготвена от Иво Иванов Петров, притежаващ Сертификат №300100922/28.02.2019г. на КНОБ за независим оценител на машини и съоръжения, като определя начална тръжна цена в размер на **1 900,00 лв. (хиляда и деветстотин лева)** с ДДС.

3. На основание чл. 68, ал. 1, т. 2 и т. 3 от НРПУРИВОбС **определя** вида на търга – с тайно наддаване.

4. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ДЕСЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№121

На основание чл. 21 ал. 1 т. 7, т. 23 и ал. 2, чл. 27 ал. 4 и ал. 5 от Закона за местното самоуправление и местната администрация (ЗМСМА), чл. 66 и чл. 67 от Закона за местните данъци и такси (ЗМДТ) и чл.39, ал.1 от Наредба №1 за определянето и администрирането на местните такси и цени на услуги в Община Иваново, Общински съвет Иваново РЕШИ:

I. **Одобрява** изменение и допълнение на План-сметката за всяка дейност, включваща необходимите разходи по поддържане чистотата на територията на община Иваново за 2024 година, приета с Решение № 36 по Протокол №4/28.12.2023 г. на Общински съвет – Иваново както следва:

**1. Приходи - 1449311лв.**

1.1. Преходен остатък от 2023 г.- 667843 лв.

1.2. Приходи от такса битови отпадъци (ТБО) - 528369 лв.

1.3 Възстановени отчисления по чл.60 и чл.64 за 2022 г. 146596 лв.

1.4 Възстановени отчисления по чл.64 за 2019 г. 106503 лв.

**2**. **Разходи от такса битови отпадъци (ТБО) - 1449311лв.**

в това число:

2.1. За сметосъбиране и извозване на смесени битови отпадъци -

 314640 лв.

2.2. За сепариране, рециклиране, транспортиране, оползотворяване и предаване за обезвреждане на смесени отпадъци - 141396 лв.

2.2. За разделно събиране, транспортиране и предварително третиране на битови отпадъци – 40320 лв.

2.3. За събиране, транспортиране и обезвреждане на опасни отпадъци

 2880 лв.

2.4. За осигуряване на контейнери за строителни отпадъци - 81000 лв.

2.5. За транспортиране и предаване на строителни отпадъци - 56700 лв.

2.6. За поддържане и експлоатация на депа за битови отпадъци - 15053 лв.

2.7. За придобиване на транспортни средства 329520 лв.

- -Трактор с двуосно ремарке - 2бр.

2.8. За поддържане чистота на обществени територии - 467802 лв.

**II. Приема план – сметка по населени места съгласно Приложение №1.**

ПО ЕДИНАДЕСЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№122

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от ЗМСМА, чл.34, ал. 3 от ЗОС и чл. 9 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1**. **Дава съгласие** Община Иваново да придобие правото на собственост чрез дарение върху следния недвижим имот: **36,75 % (тридесет и шест цяло и седемдесет и пет процента) идеални части** от притежаваните от ПК „СЕЯЧ“ общо 56,45 % (петдесет и шест цяло и четиридесет и пет процента) идеални части, **равняващи се на 357,87/1725 кв. м идеални части** от (УПИ) I - 159, 160 в кв. 24 по регулационния план на с. Сваленик, общ. Иваново, обл. Русе, одобрен със Заповед №1635/06.08.1968 г., **с площ 1 725 кв. м (хиляда седемстотин двадесет и пет квадратни метра)**, административен адрес: ул.“Демокрация“ №1, при граници и съседи: север – ПИ 157 и ПИ 158, изток – УПИ VIII - 178, юг – улица, запад – улица, а по документ за собственост - с площ от 1748 кв.м (хиляда седемстотин четиридесет и осем квадратни метра), заедно **с ПЕТ ПОМЕЩЕНИЯ**, както следва:**помещение: № 3.6, 3.7, 3.8, 3.9, и 3.10**, с обща застроена **площ 122,31 кв. м**., при граници: североизток – коридор и стълбищна клетка, съвместно ползвани с БТК АД и БП ЕАД, югоизток – улица, югозапад – площад, северозапад - двор, заедно с 54,16 % идеални части от общо ползваните с БТК АД и БП ЕАД коридор и стълбищна клетка, които възлизат на 39,12 кв. м. идеални части от общите части на сградата, които помещения са разположени на трети етаж в югозападната триетажна част от построената в режим на етажна собственост масивна сграда. Сградата е построена в урегулиран поземлен имот (УПИ) I - 159, 160 в кв. 24 по регулационния план на с. Сваленик, общ. Иваново, обл. Русе, одобрен със Заповед №1635/06.08.1968 г., с площ 1 725 кв. м., а по документ за собственост - с площ от 1748 кв.м, административен адрес: ул.“Демокрация“ №1, при граници и съседи: север – ПИ 157 и ПИ 158, изток – УПИ VIII - 178, юг – улица, запад – улица, **собственост** на **ПОТРЕБИТЕЛНА КООПЕРАЦИЯ „СЕЯЧ“ с. Сваленик,** съгласно Договор за доброволна делба вписан в Служба по вписванията – Русе под вх. рег. №66/24.09.2008 г., вп. под № 1, том 16, дв.вх. рег. № 150660, а съгласно скица № 314 от 07.05.2024 г. изготвена от Община Иваново, представляващ УПИ I-159, 160 в кв. 24 по регулационния план на с. Сваленик.

**2. Да се сключи договор за дарение** между ПОТРЕБИТЕЛНА КООПЕРАЦИЯ „СЕЯЧ“ с. Сваленик, от една страна като **ДАРИТЕЛ** и Община Иваново, от друга страна, като **НАДАРЕН**, на имота, описан в т.1.

**3**. Договорът за дарение да бъде сключен при представяне на удостоверения за тежести към датата на сключване на договора, от което да е видно, че имота, предмет на дарението, е освободен от тежести и възбрани, не е предмет на вписани искови молби, на договори за ипотеки и/или други договори, имащи за предмет разпореждане и управление с имота.

**4.** **Дава съгласие** разноските по вписване на договора за дарение в Агенция по вписванията, Служба по вписванията – Русе да са за сметка на Община Иваново.

**5**. **Дава съгласие** да бъде допълнена програмата за управление и разпореждане с имоти - общинска собственост за 2024 г. - **раздел V.** **„ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРИДОБИЕ В СОБСТВЕНОСТ И СПОСОБИТЕ ЗА ТЯХНОТО ПРИДОБИВАНЕ“** с имота по т. 1.

**6.** **Упълномощава** Кмета на Община Иваново след влизане в сила на настоящото решение да предприеме последващи действия по приемане на дарението по т. 1 от ПОТРЕБИТЕЛНА КООПЕРАЦИЯ „СЕЯЧ“.

ПО ДВАНАДЕСЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№123

На основание чл. 21 ал. 1, т. 6 и т. 8, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА) и чл. 124, ал. 1 и ал. 2, предл. първо и чл. 127, ал. 1 от Закона за публичните финанси (ЗПФ), Общински съвет Иваново РЕШИ:

**I. Извършва корекции по дейности и функции на Бюджета на Община Иваново за 2024 г., както следва:**

1. Функция „Култура, спорт, почивни дейности и религиозно дело“

Дейност 739 „Музеи, художествени галерии, паметници на културата и етнографски комплекси с национален и регионален характер“

§ 5206 Изграждане на инфраструктурни обекти + 42000 лв.

2. Функция „Разходи некласифицирани в другите функции“

§ 0098 Резерв - 42000 лв.

**II. Допълва списъка за капиталови разходи за 2024 г. както следва:**

|  |  |  |  |  |  |
| --- | --- | --- | --- | --- | --- |
| ДЕЙНОСТ | Наименование на обектите | Приет бюджет  | Коригиран бюджет | В т.ч. по източници на финансиране | Разлика |
| Целева субсидия | Преходен остатък | Други целеви средства | Собственисредства | Отчисления |
|  | **Функция „Култура, спорт, почивни дейности и религиозно дело“** | **0** | **42000** |  |  |  | **42000** |  | **+42000** |
| 739 | „Велосипедна, пешеходна и пътна мрежа на територията на община Иваново, област Русе“ в обхвата на: общински път RSE 1108 - участък от км 0+000 до км 0+260, участък от 1.260 км и паркинг, по проектна идея„Кръстопът на природни и културни феномени“ за „Достъп до обект ЮНЕСКО чрез свързана инфраструктура: RSE 2107 - RSE 1108 - Пешеходна зона - Паркинг – „Скални църкви  с. Иваново“ | 0 | 42000 |  |  |  | 42000 |  | +42000 |